2009. gada Priekules novada domes vēlēšanas
2009. gada Priekules novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Priekules novada domē tika ievēlēti 15 deputāti. Vēlēšanās piedalījās 3 kandidātu saraksti, kas veidoti no 52 kandidātiem. Priekules novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Priekules novadā vēlēšanas notika 6 iecirkņos. Vēlēšanās visvairāk balsu ieguva Tautas partijas un TB/LNNK apvienotais saraksts (45,53%), bet novada domē iekļuva arī pārējie divi saraksti. Priekules novada domes vēlēšanās piedalījās 2 512 vēlētāji jeb 53,28% no balsstiesīgajiem. No vēlēšanu aploksnēm derīgas bija 2 506, bet savu balsi par kādu no sarakstiem atdeva 2 438 vēlētāji.